b'\n_START_ARTICLE_\nViddenes folk\n_START_SECTION_\nHandling\n_START_PARAGRAPH_\nFilmen forteller om et samisk par som forelsker seg i hverandre mot hennes fars vilje. Kvinnen i paret, Nina, fortrolles til \xc3\xa5 tro at hennes utk\xc3\xa5rede, Lapp-Nils, er en drapsmann, og hun g\xc3\xa5r motvillig med p\xc3\xa5 \xc3\xa5 skulle gifte seg med farens utvalgte, Mats. N\xc3\xa5r bryllupsdagen kommer drikker Mats seg fra sans og samling, og fyrer p\xc3\xa5 teltet de bor i. Mens dette p\xc3\xa5g\xc3\xa5r klarer Lapp-Nils \xc3\xa5 f\xc3\xa5 sagt til Nina at han vil m\xc3\xb8te henne ved Storevaren senere. Mats tror at Lapp-Nils er d\xc3\xb8d, og blir s\xc3\xa5 skremt n\xc3\xa5r han ser ham at han tilst\xc3\xa5r \xc3\xa5 ha gjort reintyverier som Lapp-Nils var beskyldt for, og sjangler s\xc3\xa5 ut i natten og utfor et stup hvor han faller og sl\xc3\xa5r seg ihjel. Lapp-Nils og Nina m\xc3\xb8tes, og sammen med en flokk p\xc3\xa5 100 rein drar de til andre trakter._NEWLINE_I sensuren ble en del blodige scener klipt vekk.'